Ramtferdrach foar de Beskerming fan Nasjonale Minderheden
It Ramtferdrach foar de Beskerming fan Nasjonale Minderheden (ek wol Ramtferdrach foar Nasjonale Minderheden neamd) is in ferdrach fan de Ried fan Europa. It ferdrach hat ta doel de juridyske erkenning fan nasjonale minderheden en it hoedzjen en noedzjen fan harren rjochten.

Skiednis 
Yn 1949 kaam it ramtferdrach foar it earst op it aljemint. It duorre lykwols oant 1990 ear't wer in wurklistpunt wurde soe. De leden fan de Ried fan Jeropa koenen op 1 febrewaris 1995 tekenje, it ferdrach waard jildich op 1 febrewaris 1998.

Doel 
It ramtferdrach is it earste juridyske bewyske fan de Ried fan Jeropa foar it hoedzjen fan nasjonale minderheden. It doel is it bewissigjen fan it fuortbestean fan nasjonale minderheden yn de krite dêr't sy wenje. It ramtferdrach stipet folsleine lykberjochtiging fan nasjonale minderheden troch it mooglik meitsjen fan goede betingsten foar de kulturele ûntjouwing en behâld fan identiteit. It lânsregear mei de nasjonale minderheid net beheine op it stik fan taal, ûnderwiis en media.

Friezen 
De Friezen yn Dútslân en Nederlân binne beide neffens it ferdrach erkend as nasjonale minderheid.

Nederlân 
It Nederlânske regear hie yn 2004 besletten om it ramtferdrach te ratifisearjen. De ratifisearring waard yn 2005 fan krêft.

Dútslân 
It Dútske regear hat it ramtferdrach yn 1997 ratifisearre, yn 1998 waard it ferdrach jildich. Njonken de Friezen binne ek de Sorben, Denen en Roma en Sinty erkend as nasjonale minderheid. Oer hokker Friezen der no erkend wurde moasten wie wat betizing. De Noardfriezen en Sealterfriezen binne taalminderheden, dat sy waarden fuort erkend troch it Dútske regear. Omdat de Eastfriezen gjin Frysk mear sprekke, mar har wol Fries fiele, hat de Dútske steatssiktaris fan Ynlânske Saken Christoph Bergner yn febrewaris 2008 wissichheid jûn oer de status fan Eastfriezen as nasjonale minderheid. Omdat de Friezen yn Dútslân erkend binne as ien groep hearre dêr ek de Eastfriezen by.

Keppeling om utens 
 It Ramtferdrach foar de Beskerming fan Nasjonale Minderheden op de webside fan de Ried fan Jeropa

Ynternasjonaal rjocht
Jeropeesk ferdrach
Ferdrach út 1995
Ferdrach mei Albaanje
Ferdrach mei Andorra
Ferdrach mei Armeenje
Ferdrach mei Azerbeidzjan
Ferdrach mei Belgje
Ferdrach mei Bosnje
Ferdrach mei Bulgarije
Ferdrach mei Denemark
Ferdrach mei Dútslân
Ferdrach mei Eastenryk
Ferdrach mei Estlân
Ferdrach mei it Feriene Keninkryk
Ferdrach mei Finlân
Ferdrach mei Georgje
Ferdrach mei Grikelân
Ferdrach mei Hongarije
Ferdrach mei Ierlân
Ferdrach mei Yslân
Ferdrach mei Itaalje
Ferdrach mei Kroaasje
Ferdrach mei Letlân
Ferdrach mei Litouwen
Ferdrach mei Lúksemboarch
Ferdrach mei Lychtenstein
Ferdrach mei Malta
Ferdrach mei Moldaavje
Ferdrach mei Monako
Ferdrach mei Montenegro
Ferdrach mei Nederlân
Ferdrach mei Noard-Masedoanje
Ferdrach mei Noarwegen
Ferdrach mei de Oekraïne
Ferdrach mei Poalen
Ferdrach mei Portegal
Ferdrach mei Roemeenje
Ferdrach mei Ruslân
Ferdrach mei San Marino
Ferdrach mei Servje
Ferdrach mei Sloveenje
Ferdrach mei Slowakije
Ferdrach mei Spanje
Ferdrach mei Sweden
Ferdrach mei Switserlân
Ferdrach mei Syprus
Ferdrach mei Tsjechje